**Bestyrelsens beretning**

**Generalforsamling 25. september 2015**

**Generelle betragtninger**

Enhver forening må ind imellem spørge sig selv, om der overhovedet er brug for den. Og ja, vi må konstatere, at der brug for Foreningen for palliativ indsats, fordi den som den eneste af de efterhånden mange forskellige faglige foreninger i det palliative felt i hvert fald har intension om at samle alle faglighederne og ser som sin fornemste opgave at holde fanen højt, hvad angår tværfagligheden.

Foreningens sitz im Leben er at fastholde, at uanset hvilke faggruppe, vi kommer fra, så er der spørgsmål, temaer og udfordringer, vi er fælles om og som det er vigtigt at sætte på dagsordenen. Og det er måske især vigtigt i en tid, hvor vi er på den anden side af den måske lidt naive begejstring, der ofte er forbundet et nyt områdes fremvækst og inde i en fase, hvor begejstringen I hvert fald må suppleres med et kritisk blik på os selv og vores egen praksis, hvis ikke vi skal gå i selvfedme og selvros.

I de godt 2 år, der er gået siden sidste kongres, har palliation har fyldt meget i den offentlige debat siden sidste kongres. Især har diskussionen om aktiv dødshjælp fyldt spalteplads og biograflærreder. Vi kan og har forskellige meninger om den sag, men personligt mener jeg, at det er vigtigt at fremhæve, at god palliation og information om de mange muligheder, der er for lindrende behandling i den sidste del af livet, er den bedste modgift med indførelsen af drab på begæring.

**Nordisk arbejdsseminar mellem dansk og norsk forening for palliativ indsats, november 2013**

 Siden beslutningen om at stoppe med at afholde fælles nordiske konferencer har samarbejdet mellem de nordiske foreninger for palliativ indsats stort set været begrænset til ”Omsorg – Nordisk tidsskrift for palliativ medisin”. Der har naturligvis gennem årene være mange uformelle møder på konferencer i forskellige sammenhænge, men spørgsmålet er, om tiden ikke er inde til i hvert fald igen at undersøge behovet og mulighederne for samarbejde på tværs af de nordiske lande, som jo på mange områder har fælles kulturelle rødder.

Derfor mødtes bestyrelserne for Den danske Forening for Palliativ Indsats (FPI) og Norsk Palliativ Forening (NPF) til arbejdsseminar i Aalborg (DK) den 1. – 2. november 2013. 19 personer deltog i seminariet, 11 fra Danmark og 7 fra Norge. Bestyrelserne er tværfagligt sammensat, så både læger, forskere, psykologer, præster, fysisoterapeuter, sygeplejersker og socialrådgiver (socionomer) var repræsenterede.

Af konklusioner og resultater af dette første møde kan nævnes:

* FPI og NPF arrangerer en fælles konference i Norge i 2018 med nordisk som konferencesprog. .
* Foreningerne inviterer hinanden gensidigt til nationale konferanser
* Etablering af en gruppe, som på baggrund af bestyrelsesmedlem i den norske forening, læge Georg Bolligs ide arbejder videre med at udvikle konceptet ”Sidste-hjælps-kursus”, hvis intension er at udbrede kendskabet til palliation bredt folkeligt.

Foruden disse konkrete punkter var seminaret værdifuldt, fordi bestyrelserne fik mulighed for at lære hinanden at kende og bredt kunne udveksle erfaringer og diskutere fælles udfordringer og indsatsområder. Det lover godt for det nordiske samarbejde.

**Arrangementer siden sidst:**

Hvad årsdagene angår må vi konstatere, at ideen med at holde årsdage både i København og Århus er god. Vi har næsten fordoblet deltagerantallet på den måde. Til gengæld giver de generelt underskud i størrelsesordenen fra knap 4000,- til godt 20.000.- kr. Det er hverken billigt at have arrangementer på kunstmuseet ARoS i Aarhus eller på Kosmopol i København, men vi vurderer, at stedet ikke helt ligegyldigt, og vi tror ikke på, at deltagerprisen kan sættes meget højere op, hvis vi skal have et rimeligt antal deltagere. Så altså vi må leve med underskuddene og håbe, at kongresserne hvert andet år kan give os det overskud, vi har brug for for at drive foreningen. Desuden har vi også, som I skal se, og som nogen også bemærkede ved sidste generalforsamling, et meget pæn kassebeholdning at tære på.

**Årsdag, Kosmopol, 15. november 2013**

**Børn og palliation,**

antal deltagere:30/71

Udgifter: 75.000

Indtægter: 55.000

Underskud: 20.000

**Årsdag ARoS - 6. marts 2014:**

**Børn og palliation,**

antal deltagere: 74

Udgifter: 78.569

Indtægter: 74.675

Underskud: 3.894

**Årsdag, Kosmopol, 14. november 2014**

**Angst og depression - Kleenex og Fontex:**

Antal deltagere: 61

Udgifter: 79.283

Indtægter: 63.000

Underskud: 16.283

**Årsdag, ARoS, 5. marts 2015,**

**Angst og depression – Kleenex og Fontex:**

Antal deltagere 73

Udgifter: 89.286

Indtægter: 75.000

Underskud: 14.286

**8. nationale kongres, 25.-26. september 2015:**

Da vi for mere end et år siden begyndte planlægningen af denne kongres havde vi mange overvejelser over tidspunktet. Kongressen plejer jo at ligge i slutningen af juni, men da der her i år skulle være EAPC-kongres i København i maj, vurderede vi, at de to arrangementer kom for tæt på hinanden og besluttede at lægge kongressen her i september. Det betød så desværre, at vi kom alt for tæt på Fagligt selskab for palliations- og hospicesygeplejerskernes landskursus i næsten weekend (1.-2. oktober), som har temaet: ”Udfordringer i det palliative felt”.

Allerede dengang rettede vi en henvendelse til deres bestyrelse om at evt. at lave et samarbejde, fordi vi netop henvender os til den samme gruppe, men de afslog venligt tilbuddet, fordi de allerede på det tidspunkt var langt med planlægningen. Ser man på programmet for dette landskursus og kongressen her, er det måske ikke så forfærdeligt forskelligt, og selvom vi naturligvis lægger vores kongres i 2017 tilbage til forsommeren, så skal vi passe på, at vi ikke overloader det trods alt lille palliative felt med kongresser og landskurser.

**Sidstehjælps-projektet**

Sidstehjælps-projektet har fyldt meget i bestyrelsens arbejde i de forløbne 2 år. Som nævnt var et af resultaterne af fællesmødet med bestyrelsen i den norske forening for palliativ indsats, netop et samarbejde omkring dette projekt, hvis intention er at bibringe ”almindelige” mennesker viden om palliation. En arbejdsgruppe bestående medlemmer af den danske og norske bestyrelse har mødtes en hel del gange i det forløbe 2 år, gennemarbejdet Georg Bolligs fine ide og materiale, rettet det til til lokale norske og danske forhold og seneste testet det af på forskellige grupper i både Danmark og Norge. Vi forestiller os på nuværende tidspunkt, at projektet bringes videre i form af….

**Nordisk forening for omsorg ved livets slut,**

Snak med Kirsten Kopp inden kongressen

**Kommende projekter/Arrangementer**

* Ingen årsdag her i november 2015 pga. EAPC i København i maj og vores egen 8. nationale kongress.
* Årsdag på ARoS, torsdag den 3. marts 2016
* Årsdag på KOSMOPOL , fredag den 4.november 2017 (Skal reserveres!!!)
* 9. nationale kongres, Trinity, 16.-17. Juni eller 23.-24. Juni 2017 (Skal reserveres)

**Fælles nordisk kongres med Norsk Palliativ Forening (NPF) og Norsk Forening for Palliativ Medicin (NFPM) i 2018.**

* Overskuddet fra de norske deltagere fordeles som sædvanligt mellem de to norske foreninger. Kongressen “koster” altså ikke de norske foreninger ekstra.
* Overskuddet fra ikke norske deltagere (danske, svenske, finske m.m.) tilfalder den danske forening
* Kongressen planlægges i fællesskab mellem de 2 norske og den danske forening.
* Der kan trækkes på de “nordiske penge” til betaling af udgifter til rejse og ophold i forbindelse med **planlægning** af kongressen, så ingen af foreningerne skal have ekstra udgifter heraf

**Medlemmer**

Vi har pt .178 personlige medlemmer, 25 støttemedlemmer og 37 foreningsmedlemskaber

Vi vil meget gerne have flere medlemmer. Og det er vældig billigt. For 420 kr. om året får man ud medlemsskabet 4 numre af Omsorg sendt til ens personlige adresse. Derudover får man 350 kr. i rabat på kongresser og 200 kr på årsdagen. Dvs hvis man i 2-årig periode deltager i en kongres og 2 årsdage koster medlemskab kun kr. 35 årligt!

**Tak**

Tak til mine bestyrelseskollegaer for et godt, konstruktivt og frugtbart samarbejde.